Foto: Muhammad Hamed/Reuters AQSh prezidenti Donald Tramp terrorchilikka qarshi kurashish bo‘yicha yangi milliy strategiyani imzoladi. Hujjatga ko‘ra, AQSh o‘z e’tiborini terrorchilik guruhlari manbalarini topish va bartaraf etish, terrorchilikni qo‘llab-quvvatlashga qaratilgan moliyaviy oqimlarni yo‘q qilishga qaratadi. Bundan tashqari, dunyodagi radikallashuv va terrorchilikka yollashga qarshi kurashish, AQShda terrorchilikka qarshi kurash vositalarini modernizatsiyalash, AQSh infratuzilmasini himoya qilishning muhimligi qayd qilingan. Xorijiy hamkorlarning aksilterrorchilik choralarini mustahkamlash zarurligi alohida ta’kidlab o‘tilgan. Hujjatda ta’kidlanishicha, bu 2011 yildan beri qabul qilingan terrorchilikka qarshi ilk milliy strategiyadir.